આ ઉપરાંત, સર્વેમાં ભાગ લેનારા લોકો પૈકી ત્રીજા ભાગના લોકોનું માનવું હતું કે માત્ર ‘માઈન્ડ પાવર’ – દિમાગની અમાપ શક્તિઓનો ઉપયોગ કરીને તમે કોઈ ચીજવસ્તુને એક સ્થાનેથી બીજા સ્થાને ખસેડી શકો છો! (બહુ બધી મોટીવેશનલ બુક્સ વાંચી નાખનાર આપણા ગુજ્જુ યુવાનોમાં ય ઘણા આવા ‘માઈન્ડ પાવર’માં વિશ્વાસ રાખતા હશે.) ૨૫ % લોકોનું માનવું હતું કે ‘હેરી પોટર’ સિરીઝની ફિલ્મોમાં દેખાય છે એવા Invisibility Cloaks (જેને પહેરીને અદ્રશ્ય થઇ શકાય એવો ઓવરકોટ) વાસ્તવમાં અસ્તિત્વ ધરાવે છે. ૧૮% લોકોએ તો હદ કરી નાખી, એમના માનવા મુજબ ગુરુત્વાકર્ષણ બળ (Gravity), એ “નરી આંખે જોઈ” શકાય એવી ચીજ છે! (આટલી હમ્બગ વાત કઈ ફિલ્મમાં દેખાડી છે ભાઈ?!) અને કેટલીક ઓવર ફિલ્મી પાર્ટીને એવું લાગતું હતું કે વૈજ્ઞાનિકો ખાસ પ્રકારની પ્રયોગશાળામાં ‘એક્સ્ટ્રા આંખ’ શરીર પર “ઉગાડી” શકે છે!